**KGJK. nr.191/2018**

 **24 tetor 2018**

**KËSHILLI GJYQËSOR I KOSOVËS, (**KGJK) në bazë të nenit 108 të Kushtetutës së Republikës së Kosovës, nenit 4, paragrafi 1, nën-paragrafi 1.15 i Ligjit për Këshillin Gjyqësor të Kosovës (03/L-223), nenit 18 të Ligjit për Ndryshimin dhe Plotësimin e Ligjit Nr. 04/L-149 për Ekzekutimin e Sanksioneve Penale(05/L-129) dhe nenit 30 të Rregullores mbi Organizimin dhe Veprimtarinë e Brendshme të Këshillit Gjyqësor të Kosovës, në mbledhjen e 207-të, të mbajtur më datë 24 tetor 2018, merr këtë:

**V E N D I M**

1. Ndryshohet dhe plotësohet Vendimi i KGJK-së, i datës 31 maj 2017, nr. 152//2017, me të cilin caktohet përbërja e anëtarëve dhe anëtareve rezervë të Panelit për Lirim me Kusht.
2. Pika 2, nën pika 2.1 e vendimit të përcaktuar në paragrafin 1 të këtij vendimi ndryshohet dhe plotësohet, me tekstin si në vijim:
	* + 1. Rasim Rasimi, gjyqtar, Gjykata Supreme e Kosovës – anëtarë/ kryesues.
3. Z. Sabri Halili, gjyqtar, Dhoma e Posaçme e Gjykatës Supreme i caktuar me piken 3, nën piken 3.2 e vendimit të përcaktuar në paragrafin 1 të këtij vendimi si anëtar rezervë, i vazhdohet mandati edhe për një mandat shtesë.
4. Mandati i anëtarëve dhe anëtarëve rezervë të Panelit për Lirim me Kusht është dy (2) vite.
5. Vendimi hyn në fuqi me datë 24 tetor 2018.

**A r s y e t i m**

Këshilli Gjyqësor i Kosovës, me vendimin KGJK. Nr. 152/2017, të datës 31 maj 2017 ne pajtueshmëri me Ligjin per Ndryshimin dhe Plotësimin e Ligjit Nr. 04/L-149 për Ekzekutimin e Sanksioneve Penale, numër 05/L-129 e kishte ndryshuar përbërjen e anëtareve dhe anëtarëve rezervë të Panelit për Lirim me Kusht. Meqenëse në atë kohë Kryesuesja dhe disa anëtarë rezerve të cilët ishin deleguar nga Gjykata Supreme e Kosovës kishin mandat ende, ushtruesja e detyrës së kryetarit te Gjykatës Supreme të asaj kohe kishte ri konfirmuar vazhdimin e mandatit të tyre.

Meqenëse mandati i anëtarit / kryesues së Panelit për Lirim me Kusht, znj. Emine Mustafa i kishte skaduar me datë 21 korrik 2018 dhe mandati i anëtarit rezervë z. Sabri Halili do të skadojë me date 28 tetor 2018, kryesuesi i KGJK-së me datë 15 tetor 2018 i është drejtuar Kryetarit të Gjykatës Supreme qe ne mbështetje te nenit 18 të Ligjit për Ndryshimin dhe Plotësimin e Ligjit Nr. 04/L-149 për Ekzekutimin e Sanksioneve Penale(05/L-129) të delegoj dy gjyqtar, një për Anëtar dhe një për anëtarë rezervë të Panelit për Lirim me Kusht.

Me datë 23 tetor 2018, KGJK kishte pranuar vendimin GJ.A.Su.A 327/18 të Gjykatës Supreme me të cilin kryetari i Gjykatës Supreme z. Enver Peci, në mbështetje të 18 të Ligjit për Ndryshimin dhe Plotësimin e Ligjit Nr. 04/L-149 për Ekzekutimin e Sanksioneve Penale(05/L-129) kishte deleguar z. Rasim Rasimi për anëtar dhe z. Sabri Halili për anëtarë rezervë të Panelit për Lirim me Kusht.

KGJK, në takimin e datës 24 tetor 2018, pasi që e shqyrtoj vendimin e kryetarit të Gjykatës Supreme për delegimin e një anëtari dhe anëtari rezervë për Panelin për Lirim me Kusht, ne mbështetje të nenit 18 të Ligjit për Ndryshimin dhe Plotësimin e Ligjit Nr. 04/L-149 për Ekzekutimin e Sanksioneve Penale(05/L-129) vendosi si ne dispozitiv të këtij vendimi.

 Nehat IDRIZI,

 Kryesues i Këshillit Gjyqësor të Kosovës

*Kopje e vendimit i dërgohet:*

* *Anëtarëve të Panelit për lirim me Kusht*
* *Koordinatorit të Panelit për Lirim me Kusht*
* *Sekretariatit të KGJK-së,*
* *Arkivit*

